คือว่าเรากินยาคุมฉุกเฉินไปเมื่อวันจันทร์ที่ผ่านมา แล้วทีนี้วันพฤหัสบดีก็มี พสพ กันอีกแล้วถุงยางดันแตกแต่รู้ตัวทันทีแล้วรีบหยุดทำ ฝ่ายชายยังไม่ได้หลั่งนะคะ แฟนบอกว่าแน่ใจว่ายังไม่รู้สึกว่าไกล้จะเสร็จเลยแล้วหยุดทำกันทันที อยากรู้ว่าถ้าเรากินยาคุมกำเนิดฉุกเฉินอีกได้ไหมคะ? แล้วจะมีผลข้างเคียงหรือทำให้ประสิทธิภาพของยาลดลงไหม?
สวัสดีค่ะ การมีเพศสัมพันธ์ในวันพฤหัสบดี หากถุงยางอนามัยแตก แต่ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ดังนั้น ก็ไม่จำเป็นต้องทานยาคุมฉุกเฉินไปค่ะ แต่หากกังวลและต้องการทาน ก็สามารถที่จะทานได้ ไม่ได้อันตรายอะไร เพียงแต่การทานบ่อยๆ ย่อมจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ค่ะดังนั้น หากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ค่ะ